b"\n_START_ARTICLE_\nPop Ivanas\n_START_PARAGRAPH_\nPop Ivanas (ukr. \xd0\x9f\xd1\x96\xd0\xbf \xd0\x86\xd0\xb2\xd0\xb0\xd0\xbd)\xc2\xa0\xe2\x80\x93 viena auk\xc5\xa1\xc4\x8diausi\xc5\xb3 \xc4\x8ciornogoros kalnag\xc5\xabbrio (Ukrainos Karpatai) vir\xc5\xa1\xc5\xabni\xc5\xb3, esanti pietrytiniame kalnag\xc5\xabbrio gale ties Ivano Frankivsko ir U\xc5\xbekarpat\xc4\x97s sri\xc4\x8di\xc5\xb3 riba. Vir\xc5\xa1\xc5\xabn\xc4\x97s auk\xc5\xa1tis\xc2\xa0\xe2\x80\x93 2020,5\xc2\xa0m._NEWLINE_Yra dar viena vir\xc5\xa1\xc5\xabn\xc4\x97, kuri irgi vadinasi Pop Ivanas (Marmaro\xc5\xa1o Pop Ivanas), ji yra ties Ukrainos ir Rumunijos riba,_NEWLINE_Pop Ivanas yra piramid\xc4\x97s pavidalo, vir\xc5\xa1uje\xc2\xa0\xe2\x80\x93 akmen\xc5\xb3 nuobirynai. Sudarytas i\xc5\xa1 smiltaini\xc5\xb3. Yra Karpat\xc5\xb3 nacionalinio parko teritorijoje. Kalnas apaug\xc4\x99s subalpine augalija. Paplit\xc4\x99 kr\xc5\xabmok\xc5\xa1niai (kadagiai, rododendrai). iki 1500\xe2\x80\x931600\xc2\xa0m auk\xc5\xa1\xc4\x8dio auga eglynai.\n_START_SECTION_\nPavadinimas\n_START_PARAGRAPH_\nPagal padavimus kalnas pavadintas pagal uol\xc4\x85 vir\xc5\xa1\xc5\xabn\xc4\x97je, kuri primena pop\xc4\x85 su sutana. Dabar i\xc5\xa1 uolos lik\xc4\x99 tik nuolau\xc5\xbeos._NEWLINE_Senesnis pavadinimas yra \xd0\xa7\xd1\x91\xd1\x80\xd0\xbd\xd0\xb0\xd1\x8f \xd0\xb3\xd0\xbe\xd1\x80\xd0\xb0 ('Juodasis kalnas'), kur\xc4\xaf kalnas, pagal kit\xc4\x85 legend\xc4\x85, gavo po to, kai legendinis Dovbu\xc5\xa1as kalne nugal\xc4\x97jo velni\xc4\x85 \xe2\x80\x9eJuod\xc4\x85j\xc4\x85 b\xc4\x97d\xc4\x85\xe2\x80\x9c._NEWLINE_Pavadinim\xc4\x85 Pop Ivanas kalnas gavo d\xc4\x97l klaidos sudarin\xc4\x97jant \xc5\xbeem\xc4\x97lap\xc4\xaf. Tikrasis senasis kalno pavadinimas ne\xc5\xbeinomas iki \xc5\xa1iol."